cyanic-selkie/wikianc huggingface dataset:
Lotta Svärd
Lotat talvi- ja jatkosodassa
Lottien toiminta oli Lotta Svärd -järjestön periaatteiden mukaisesti aseetonta. Joillakin lotilla saattoi olla mukanaan oma käsiase, mutta lottia jopa kotiutettiin, mikäli selvisi, että he olivat harjoitelleet aseenkäyttöä. Kerran Adolf Ehrnrooth määräsi esikuntansa lotat aseistautumaan pistoolein, kun esikunta oli hyvin lähellä etulinjaa. Poikkeuksen muodostivat myös esimerkiksi keväällä 1944 ilmatorjuntaan koulutetut valonheitinlotat, jotka saivat muun kurssituksen ohessa myös asekoulutusta ja kiväärit. Ilmatorjuntarykmentti 1:ssä 14. valonheitinpatterissa 149 lottaa hoiti 11 valonheitintä. Aseiden käyttöön ei missään vaiheessa tullut tarvetta.
Järjestön yhteydet ulkomaille
pienoiskuva|Adolf Hitler luovuttaa Fanni Luukkoselle Saksan Kotkan ritarikunnan kunniamerkin tunnustuksena "yhteisestä vapaustaistelusta bolsevismia vastaan" 1943
Cevan lause
Trigonometria
Olkoon D, E ja F pisteitä kolmion sivuilla BC, CA ja AB. Tällöin AD, BE ja CF leikkaavat samassa pisteessä jos ja vain jos
Raisa Vasiljeva
Raisa Rodionovna Vasiljeva (, naimisissa Lukina, Лукина; 30. elokuuta 1902 Pietari – 30. maaliskuuta 1938 Vorkuta ) oli neuvostoliittolainen lasten- ja nuortenkirjailija.
Raisa Vasiljeva syntyi köyhään työläisperheeseen. Hän teki töitä pikkutytöstä lähtien, osallistui Venäjän vallankumoukseen ja oli yksi ensimmäisistä Komsomolin jäsenistä. Vasiljeva opiskeli myöhemmin työläistiedekunnassa ja teknologisessa instituutissa ja liittyi kommunistiseen puolueeseen vuonna 1919. Hänen miehensä Vasili Lukin työskenteli puolueen piirikomitean instruktorina.
Caylus (Tarn-et-Garonne)
Caylus on kunta Etelä-Ranskassa Tarn-et-Garonnen departementissa Oksitanian alueella.
Allison Stokke
Ura
Vuonna 2004 Stokke voitti Kalifornian osavaltion mestaruuden 15 vuoden ikäisenä ja rikkoi useita kansallisia ennätyksiä ikäluokassaan. Seniorivuotenaan Newport Harbor High Schoolissa hän saavutti 414 cm, joka oli sinä vuonna kansallisella tasolla toiseksi paras tulos naisseniorille.
Toukokuussa 2008 Stokke voitti CIF-Southern Section Mastersin. Kesäkuussa hän eteni osavaltion finaaleihin tuloksella 373 cm, mutta jäi lopulta kilpailussa neljänneksi. Stokke sanoi, että hän tunsi kipua jaloissaan, mikä vaikeutti vauhdinottoa. Vuodesta 2008 lähtien Stokke on hypännyt opinahjonsa Kalifornian yliopiston (Berkeley) väreissä.
Qing-dynastia
Kangxin valtakausi
Kangxin alaikäisyyden aikana valtaa piti neljä sijaishallitsijaa, joista voimakkaimmaksi noussut Oboi syrjäytti muut sijaishallitsijat. Tullessaan täysi-ikäiseksi Kangxi vangitutti Oboin, ja tämä kuoli pian vankilassa. Kangxin aikakauden alussa sisäisen uhan Qing-valtakunnalle muodostivat heidän aiemmat liittolaisensa, joille oli jaettu maa-alueita vastineeksi tuesta Qing-dynastialle. Kolme feodaalihallitsijaa toimivat alueillaan puoli-itsenäisesti, eikä Qing-valta kyennyt kontrolloimaan heidän toimintaansa. Qing-vallan alussa heidän toimintaansa ei puututtu, sillä tilanteen ei haluttu johtavan sisällissotaan. Kangxi halusi poistaa heidän valtansa ja tilanne johti kolmen vasallin kapinaan, missä kahdeksan vuoden taistelujen jälkeen Qing-dynastian joukot onnistuivat kukistamaan kapinan vuonna 1681. Samalla hävisivät viimeisetkin piirteet kiinalaisesta feodaalisesta maanomistuksesta.
Qianlongin valtakausi
Kapinoista huolimatta 1700-luku oli Qing-valtakunnalle hyvinvoinnin aikaa, olot olivat verrattain rauhalliset ja talous kukoisti. Myös eurooppalaisten kanssa käyty ulkomaankauppa oli kiinalaisille edullista, sillä maahan virtasi suuria hopeamääriä maksuina hyödykkeistä. Tärkeimmäksi vientitavaraksi muodostui tee. Muita merkittäviä tuotteita olivat silkki, posliini, lakkaesineet, mausteet ja sokeri. Portugalilaiset olivat hallitsevin eurooppalainen merimahti Kiinan kaupassa 1600-luvulla, mutta vuosisadan lopulla Englannin Itä-Intian kauppakomppania sai oikeuden perustaa Kantoniin kauppa-aseman ja pian samat oikeudet saivat myös espanjalaiset, ranskalaiset ja hollantilaiset. Qing-dynastia pyrki kuitenkin rajoittamaan länsimaiden kauppiaiden kanssa käytävää kauppaa jo Kangxin hallintokautena, sillä länsimaita pidettiin uhkana. Qing-hallitsijat olivat hyvin epäluuloisia keskenään vihamielisiä eurooppalaisia kohtaan ja he pelkäsivät länsimaisten aatteiden horjuttavan vakaata aikaa elävää Qing-valtakuntaa. Vuonna 1757 Qing-dynastia rajoitti eurooppalaisten kanssa käytävän kaupan sallittavaksi vain Kantonin edustalla sijainneessa kauppa-asemassa. Kaupan rajoittamiseen tähtäävien toimiensa vuoksi Qing-dynastiaa on pidetty kaupalle vihamielisenä ja kaupankäynnin tärkeyttä heikosti ymmärtävänä. Tosiasiassa Qing-hovissa käsitettiin, että kaupankäynti itsessään ei ollut ongelma, vaan pikemminkin sen harjoittajat. Samoihin aikoihin brittiläiset olivat valloittamassa Intiaa, ja Qing-dynastia oli huolissaan ulkomaalaisten mahdollisista vihamielisistä aikeista.
Taiping-kapina
Nanjingin rauhansopimus oli mantšuvallalle nöyryyttävä ja se synnytti kiinalaisten keskuudessa kasvavaa mantšuvastaisuutta. Qing-dynastia pelkäsi kiinalaisten liittoutumista länsimaiden kanssa ja koetti näin rajoittaa ulkomaalaisten pääsyä maahan. Pelko ei ollut aiheeton, sillä vuonna 1850 Keski-Kiinasta sai alkunsa Taiping-kapina, joka yltyi 20–30 miljoonan ihmisen hengen vaatineeksi sisällissodaksi. Taiping-kapinaa johti kristinuskoon kääntynyt Hong Xiuquan, joka väitti olevansa Jeesuksen nuorempi veli. Hän yllytti kiinalaisia kapinaan maan vapauttamiseksi mantšuvallasta ja hänellä oli kapinan alkaessa jo yli kymmenentuhatta tukijaa. Vuonna 1851 Taiping-liike ryhtyi avoimeen kapinaan Qing-dynastiaa vastaan ja eteni maan pohjoisosiin ryöstellen maata. Vuonna 1853 kapinalliset saivat Nanjingin haltuunsa ja tekivät siitä teokraattisen hallintonsa keskuksen.
Qing-valta kukistuu
Qing-dynastia yritti vielä parantaa asemaansa toteuttamalla aiemmin hylkäämänsä sadan päivän uudistukset. Leskikeisarinna Cixi joutui taipumaan painostuksen alla ja hän myöntyi perustuslailliseen monarkiaan siirtymiseen vuonna 1908. Saman vuoden lopulla hän kuoli. Keisari Guangxu kuoli vain päivää ennen häntä, mahdollisesti myrkytettynä. Uudeksi keisariksi nostettiin alaikäinen Pu Yi, jonka sijasta valtaa pitivät sijaishallitsijat.
Lainsäädäntö ja tuomiovalta
Tyypillistä kiinalaiselle lainsäädännölle oli, että se keskittyi hallinto- ja rikosoikeuteen. Sen sijaan siviilioikeus oli paljon kehittymättömämpää. Oikeuteen mentiinkin harvoin, ja suurin osa kaikista tapauksista, perintöasioista, avioliitoista jne. sovittiin klaanien kesken.
Blacklisted
Blacklisted on yhdysvaltalaisen laulaja-lauluntekijä Neko Casen kolmas studioalbumi. Albumi on julkaistu 20. elokuuta 2002.
Va ska man ta livet av sig för när man ändå inte får höra snacket efteråt
Va ska man ta livet av sig för när man ändå inte får höra snacket efteråt on ruotsalaisen Magnus Ugglan kolmas albumi vuodelta 1977. Albumia nauhoitettiin Glen Studio, Park Studio, Bastun -studioissa. Levy-yhtiö Columbia Records julkaisi LP:n syyskuussa 1977. Albumia pidetään Ugglan läpimurtona.
Rauno Bies
Rauno Antero Bies (s. 30. lokakuuta 1961 Kuusankoski) on suomalainen kilpauransa päättänyt ampuja ja olympiamitalisti. Hän edusti seuratasolla Joensuun Ampujia.
Cover Parade
Cover Parade on MUCC-yhtyeen julkaisema coveralbumi. Cover Parade -levy koostuu muiden japanilaisten artistien ja yhtyeiden aikaisemmin esittämistä kappaleista (lukuun ottamatta kappaletta Kokonoka).
Lakeuden kutsu (albumi)
Albumin myynti ylsi kultalevyyn vuonna 1976. Kansanlaulupoljentoisesta nimikappaleesta ”Lakeuden kutsu” tuli valtavan suosittu etenkin pohjalaismaakunnissa. Maaseutunostalgiaa ja Suomen maantiedettä sivuavat sanoitukset myös kappaleissa ”Koitere – Karjalan helmi”, ”Tää viesti kotiin vie”, ”Kotiseudulle tiedä en mä vertaa” ja ”Nelostie”.
Vesikate
Pärekatto
Pärekatto alkoi Suomessa yleistyä, kun pärehöylä saatiin käyttöön päreiden valmistusta varten. Päreitten kiinnittämiseksi tarvitaan nauloja ja alustaksi lautarakenne, joten pärekaton yleistyminen edellyttää jo koneita. Pärekatto oli hyvin yleinen Suomessa maaseudulla vielä 1950-luvulla. Kuiva pärekatto oli äärimmäisen arka tulipaloille, joka saattoi syttyä savupiipusta tulevasta kipinästä.
Arvo Ahti
Tie jääkäriksi
Vankilasta vapauduttuaan hän piti alkuperäisen suunnitelmansa ja liittyi vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 10. toukokuuta 1916. Pataljoonan täydennysjoukosta hänet siirrettiin 10. elokuuta 1917 haupitsipatteriin. Ahti suoritti intendenttikurrssin Libaussa vuonna 1917, jonka jälkeen hän työskenteli pataljoonan rahastonhoitajan toimistossa.
Raipur
Raipurissa vallitsee kuuma monsuuni-ilmasto. Kuumin kuukausi on toukokuu, jolloin keskimääräinen ylin lämpötila on 42 °C. Kylmin kuukausi on joulukuu, jolloin keskimääräinen alin lämpötila on 13 °C. Sateet tulevat kesä–syyskuussa. Niiden aikana sataa noin 1 160 millimetriä. Vuosittainen sadanta on noin 1 320 millimetriä. Kaupungin alueella on useita järviä, ja niiden rannoilla puistoja ja temppeleitä.
Mestarien liigan kauden 2016–2017 karsintavaihe ja play-off-kierros
Ottelut
Red Star Belgrade voitti yhteistuloksella 4–2.
Celtic voitti yhteistuloksella 3–1.
Yhteenveto
<section begin=kolmaskarsinta/>
Ottelut
Dundalk voitti yhteistuloksella 3–1.
<div id="Šah’tar Donetsk v Young Boys"> <div id="Young Boys v Šah’tar Donetsk"> ''Yhteistulos 2–2. Young Boys voitti rangaistuspotkukilpailun jälkeen 4–2.''
Manchester City voitti yhteistuloksella 6–0.
Harri Koskela
Koskela kantoi Suomen lippua Barcelonan 1992 olympialaisten avajaisissa. Hän putosi kisoissa jatkosta hävittyään kaksi ensimmäistä otteluaan. Samoin hänelle kävi Atlantassa 1996.
Jari Lipponen
Saavutuksia
Lipponen voitti olympiahopeaa Barcelonassa 1992 jousiammunnan joukkuekilpailussa yhdessä Tomi Poikolaisen ja Ismo Falckin kanssa. Henkilökohtaisessa kilpailussa hävisi neljännesfinaaleissa Sébastien Flutelle 103-109, ja sijoittui lopulta kahdeksanneksi. Flute voitti olympiakultaa. Lipponen voitti myös EM-kultaa Nymburkissa 1994 sekä henkilökohtaisessa kisassa että joukkuekilpailussa ja pronssia Vallettassa 1992 henkilökohtaisessa kisassa. MM-hopealle Lipponen sijoittui Krakovassa 1991 joukkuekilpailussa ja Riomissa 1999 henkilökohtaisessa kisassa.
Queenslandinaraukaria
Varsi
Pitkässä oksassa on haaroja tavallisesti jäljellä vain kärjessä tyvenpuoleisten haarojen karistua. Noin 60 senttimetriä pitkiksi ja lehtineen neljä senttimetriä leveiksi kasvavat oksanhaarat voivat olla siirottavia tai riippuvia.
Luokittelu
Monet ainoastaan Australiassa kasvavan queenslandinaraukarian lähimmistä nykyisistä ja esihistoriallisista sukulaislajeista ovat kotoisin Etelä-Amerikasta. Puiden ei kuitenkaan uskota koskaan ylittäneen valtameriä; samantyyppisiä araukarioita on kasvanut laajalti eteläisillä maa-alueilla jo jurakaudella ennen kuin mannerliikunnot erottivat nykyiset mantereet toisistaan.
Aarne Haapakoski
Sodanjälkeisen Suomen sankarit
Kun Outsiderin tekemä tilaustyö Kalle-kustaa Korkin seikkailut vuoden 1945 helmikuussa esitettiin jatkokuunnelmana radiossa, tuli siitä suosittu kaikenikäisten kuulijoiden keskuudessa. Sodanjälkeinen Suomi oli saanut uudet sankarinsa gentlemanniseikkailija Kalle-Kustaa Korkista ja hänen kanssaan maailmalla liikkuvasta prinssieversti Pekka Lipposesta. Nämä kaksi sankarimatkaajaa seikkailivat radiossa 15 vuoden ajan ja heidät nähtiin myös valkokankaalla. Korkin seikkailuista ilmestyi vuosina 1945–1955 yhteensä 15 nidettä, ja niitä seurasivat kummankin miehen nimeä kantavat sarjajulkaisut, joita ilmestyi vuosien 1956–1965 aikana 192 kappaletta.
Uusi Outsider
Kahden pienoisromaanin kirjoittaminen kuukausittain kaiken muun työn lisäksi sai Haapakosken etsimään itselleen apulaista. Tehtävä ei ollut helppo, sillä ”haamukirjoittajan” tuli omaksua Outsiderin tyyli niin, ettei lukija huomaisi eroa kirjoittajien välillä. Marton Taiga kokeili sopivuuttaan tehtävään ja kirjoitti Outsiderina tarinan Kaksihuippuisen vuoren salaisuus (Kalle-Kustaa Korkin seikkailuja, 4/1958). Hänen kirjoitustyylinsä erosi kuitenkin liiaksi Haapakosken luomasta tyylistä.
Viktoriaaninen aikakausi
thumb|Viktoriaaninen aikakausi on nimetty kuningatar [[Viktoria (Iso-Britannia)|Viktorian mukaan. Franz Xaver Winterhalterin maalaama muotokuva nuoresta kuningattaresta vuodelta 1859.]] thumb|[[Ford Madox Brown: Työ (1852–1863). Sosiaalista realismia edustavassa maalauksessa kuvataan viktoriaanisen aikakauden työntekijöitä (keskellä) ja yläluokkaa. Kansikuva Herbert F. Tuckerin teoksesta A Companion to Victorian Literature and Culture.]]
Piirteet
Aikakautta leimasi myös ankara tapakulttuuri yläluokan piirissä ja tiukka jako eri yhteiskuntaluokkiin. Viktoriaaninen muoti ja tyyli oli rehevää ja varsinkin naisten muoti suorastaan tuhlailevaa.
Koripallon Mestarien liiga 2018–2019
Sarjan mestaruuden voitti ensimmäisen kerran italaialainen Virtus Bologna, joka voitti loppuottelussa toista voittoaan tavoitelleen espanjalaisen CB 1939 Canariasin 73–61. Pronssiottelussa belgialainen Antwerp Giants voitti saksalaisen Brose Bambergin 58–72.
1 000 metrin juoksu
1 000 metrin juoksu on eräs harvinaisista juoksulajeista. Siinä kilpailijat juoksevat juoksurataa ympäri noin kaksi ja puoli kierrosta, riippuen kierroksen pituudesta. Yleisistä juoksulajeista lähinnä 1 000 metriä ovat 800 metrin ja 1 500 metrin juoksu.
Jonne Aaron
Tausta
Jonne Aaron Liimatainen syntyi 30. elokuuta 1983. Hänellä on kaksi veljeä, kuusi vuotta vanhempi Tommi ja kaksi vuotta nuorempi Ville. Liimataisten perhe vietti Jonnen lapsuuden ensin Tampereen Lielahdessa ja myöhemmin Tesomalla.
Yksityiselämä
Vuonna 2005 Jonne Aaron osallistui itsenäisyyspäivän vastaanotolle tasavallan presidentti Tarja Halosen kutsulla.
Prostaglandiinit
Elimistö syntetisoi prostaglandiineja arakidonihaposta, joka on monityydyttymätön rasvahappo. Kaikissa prostaglandiineissa on 20 hiiliatomia, ja ne luokitellaan prostanoideiksi, jotka ovat eikosanoidien alaluokka.
Anime (lehti)
Sisältö
Lehti käsittelee omassa osiossaan ajankohtaisia animesarjoja sitä tahtia kuin niitä Japanissa alkaa, mutta ilman arvosanoja. Suuri osa sarjoista käsitellään myös uudestaan niiden päättymisen jälkeen, silloin tällöin laajempina artikkeleina. Koska uusia animesarjoja alkaa Japanissa pääsääntöisesti neljä kertaa vuodessa, lehti käsittelee alkavia sarjoja vain joka toisessa numerossa. Välinumeroissa on keskimääräistä enemmän pitkiä artikkeleita esimerkiksi klassikkosarjoista.
Amedeo Carboni
Carboni oli pelipaikaltaan puolustaja ja edusti urallaan Arezzoa, Baria, Parmaa, Empoli FC:tä,  Sampdoriaa, Romaa ja Valenciaa. 23. lokakuuta 2005 hänestä tuli vanhin Primera Divisiónissa pelannut pelaaja, ohittaessaan brasilialaisen Donaton. Jo vuonna 2004 hänestä oli tullut vanhin eurocupin voiton saavuttanut pelaaja voittaessaan UEFA Cupin Valencian joukkueessa. Italian maajoukkueessa Carboni esiintyi 18 kertaa.
Carbonin veli Guido on jalkapallovalmentaja.
Toni Suuronen
Maajoukkueura
Suuronen pelasi alle 18-vuotiaiden Ivan Hlinkan muistoturnauksessa vuonna 2012, jolloin hän voitti hopeaa. Yhteensä Suuronen on pelannut 31 poikien maaottelua.
Crystal Extasy
Crystal Extasy on melodinen rockyhtye Suomesta, jonka kotipaikkana on Turku. Yhtye on perustettu vuonna 1997. Ensimmäinen levytys Part Of This Sacred Dream cd-levy ilmestyi vuonna 1998. Vuonna 2001 yhtye äänitti toisen levyn Back On Your Planet, jonka tuotti Michael Monroe. Monroe vieraili myös levyllä usealla raidalla taustalauluilla sekä soittamalla huuliharppua ja saksofonia. Yhtye lopetti toimintansa vuosiksi 2003-2007
Alex Zanardi
Alessandro "Alex" Zanardi (s. 23. lokakuuta 1966 Bologna, Italia ) on italialainen kilpa-autoilija ja käsipyöräilijä.
Paluu kilparadoille
Zanardi kävi läpi pitkällisen kuntoutusohjelman ja palasi vuonna 2003 takaisin kilpa-auton rattiin. Vuosina 2003 ja 2004 hän kilpaili BMW:llä ETCC-sarjassa ja ajoi vuosina 2005–2009 WTCC-sarjassa. Hän onnistui voittamaan kilpailuja WTCC:ssä. Vaikka hän lopetti WTCC -uransa vuonna 2009, hän ajoi testejä BMW:llä vuonna 2012 ja teki paluun vuonna 2014 ajamalla Blancpain Sprint Seriesiä. Vuonna 2018 Zanardi ajoi DTM:ää muunnellulla BMW:llä, jolla sijoittui toisessa kilpailussa viidenneksi. Tammikuussa 2019 hän ajoi jälleen BMW:llä Daytonan 24 tunnin ajoissa.
Koripallo kesäolympialaisissa 2020 – naisten 3x3 turnaus
Karsinnat
Ensimmäinen karsintatapa on FIBAn ranking, jonka perusteella valitaan joko kolme tai neljä joukkuetta riippuen monentena isäntämaa Japani on. Ranking tarkastellaan 1. marraskuuta 2019. Parhaat maat saavat yhden paikan olympialaisiin kuitenkin siten, että samalta alueelta (Eurooppa, Amerikka, Afrikka, Aasia ja Osenia) ei saa tulla kuin korkeintaan kaksi maata. Erillisen karsintaturnauksen kautta turnaukseen pääsee kolme maata. Yksi paikka on jaossa FIBAn erillisen Universality-driven Olympic Qualifying Tournamentin (UOQT) kautta. UOQT:hen pääsee kuusi maata: turnauksen isäntämaa, jos ei ole vielä varmistanut paikkaansa olympialaisissa ja viisi korkeimman rankingin joukkuetta, jotka eivät vielä saaneet paikkaa olympialaisissa. Ehtona on, että UOQT:hen osallistuvat joukkueet eivät ole osallistuneet kaksissa edellisissä olympialaisissa koripalloon riippumatta sukupuolesta. Tämä ei koske olympialaisten isäntämaata. Jos isäntämaa Japani ei ole karsiutunut kilpailuihin, myönnetään sille paikka turnauksessa.
NCAA
Toiminta
NCAA on jakanut yliopistourheilun kolmeen tasoon, joista jokainen yliopisto voi valita omansa : Division I, Division II ja Division III. Tietyissä urheilulajeissa saatetaan poiketa tästä jaosta eri tavoilla.
Historiaa
NCAA perustettiin vuonna 1906 nimellä Intercollegiate Athletic Association. Nykyisen nimen järjestö otti käyttöönsä neljä vuotta myöhemmin. Ensimmäiset kansalliset korkeakoulujen väliset yleisurheilumestaruuskilpailunsa NCAA järjesti vuonna 1921. Järjestö laajensi sen jälkeen toimivaltaansa vaiheittain muihin lajeihin ja niiden yliopistourheiluliittoihin, ja vuonna 1942 sillä oli jo tarpeeksi valtaa valvomaan sääntöjään. Vuonna 1952 NCAA alkoi säännellä yliopistojalkapallon suoria televisiolähetyksiä.
Pat Boone
Boone syntyi Jacksonvillessä, Floridassa, kasvoi Nashvillessä ja opiskeli David Lipscomb Collegessa. Hän aloitti levytysuransa Republic Recordsille vuonna 1954 ja nousi vuonna 1955 suureen suosioon coverversiollaan Fats Dominon laulusta "Ain't That a Shame".
Boonen myöhempien hittien joukkoon lukeutuvat "Tutti Frutti", "Long Tall Sally", "At My Front Door (Crazy Little Mama)", "I Almost Lost My Mind", "Chains of Love", "Two Little Kisses", "There's a Moon Out Tonight", "Love Letters in the Sand", "April Love", "Friendly Persuasion (Thee I Love)" ja "Don't Forbid Me".
Boone on Yhdysvaltain republikaanisen puolueen jäsen. Hän kannatti Ronald Reagania jo 1960-luvulla ja Donald Trumpia vuoden 2016 presidentinvaaleissa.
Fuzz
Single julkaistiin kahtena versiona, joista toinen sisältää Beyond 10th anniversary the brilliant -dvd:n. Kappalelista on molemmissa painoksissa sama. Single sisältää myös kappaleen Chain Ring, jonka yhtye kirjoitti Zombie Loan -animen loppumusiikiksi, sekä livenauhoituksen kappaleesta Mae e.
Ensio Music
Kulta-aika
Eräänlainen legenda on myös Ensio Musicin lanseeraama Janos Valmunen jonka "Bussipysäkillä"-kappale on valittu useaan kertaan Suomen huonoimmaksi lauluksi.
Olavi Martikainen (taidemaalari)
Sodan jälkeen Martikainen oli ensin hevosmiehenä Lieksassa 1945–1947 ja sen jälkeen puutarhaharjoittelijana Tapanilassa 1947–1948. Hän kävi Suomen taideakatemian koulun vuosina 1948–1951 ja opiskeli samaan aikaan myös Vapaan taidekoulun iltakursseilla. Martikainen jatkoi vielä opintojaan työväen taidekerhossa Helsingissä 1951–1953. Vuosina 1949–1953 Martikaisen teoksia oli jo esillä useissa eri näyttelyissä.
Langgam jawa
Langgam jawassa kroncong-orkesteri imitoi gamelanin seitsensävelistä pelog-asteikkoa. Musiikin rytmikuviot muistuttavat alueen paikallista musiikkia, ja myös kroncongin bel canto -tyylinen laulu yhdistyy siinä jaavalaiseen laulutapaan. Sillä oli merkittävä vaikutus campursari-musiikin kehitykseen 1990-luvun lopulla. Langgam jawa -artisteihin kuuluu esimerkiksi Waldjinah.
Guwahati
Guwahati on alueensa kaupan ja koulutuksen keskus. Siellä on yliopiston kampus. Maailman suurin teelehtien huutokauppapaikka on Guwahatissa.
Reino Kuusi
Reino Kalervo Kuusi (18. lokakuuta 1908 Tampere – 13. toukokuuta 1988 Helsinki ) oli suomalainen lähetystöneuvos ja ulkoministeriön arkistonhoitaja.
Yhdistyneen kuningaskunnan osat
Skotlanti
Skotlanti on vuodesta 1996 asti ollut jaettu 32 hallintoalueeseen (council area, katso Skotlannin hallintoalueet). Nämä ovat ainoa koko maan kattava paikallishallintojärjestelmä. Hallintoalueiden alapuolella on joillakin alueilla paikallisvaltuustoja, mutta näiden toimivalta on hyvin rajallinen.
Pohjois-Irlanti
Pohjois-Irlanti on jaettu 11 hallintoalueeseen (local government district, katso Pohjois-Irlannin hallintoalueet).
Ampumahiihto talviolympialaisissa 2018 – naisten pikakilpailu
Ampumahiihdon naisten pikakilpailu talviolympialaisissa 2018 järjestettiin 10. helmikuuta 2018 Alpensian ampumahiihtokeskuksessa Pyeongchangissa, Etelä-Koreassa.
Tru64 UNIX
Viimeinen versio on 5.1B-6, jonka tuki päättyi 31.12.2012.
Viitaniemen louhos
Louhoksen mineraalit
Viitaniemen louhos lienee nykyisin tunnetuin sieltä löydetyistä täysin uusista, erittäin harvinaisista mineraaleista. Louhoksesta on löydetty lukuisia mineraaleja joita ei ole löydetty vielä mistään muualta maapallolta, monet näistä esiintyvät hajanaisesti ja hyvin pieninä rakeina, joita on hyvin vaikea löytää ilman mikroskooppitutkimuksia. Näitä ovat muun muassa millimetrien kokoisina yksittäisinä rakeina esiintyvä moriniitti ja louhoksen mukaan nimetty, mikroskooppisen pieninä säleittäisinä kidekasaumina esiintyvä viitaniemiitti, ja ruusunpunainen väyryneniitti (kuvassa).
Kallioperä
Louhos on nykyisin yksityisomistuksessa ja suosittu niin ammatti- kuin harrastelijageologien retkeilykohde.
Yamada Shōji
Henkilökohtaiselta budotaustaltaan Yamada on kokenut kyūdōka.
Naistenjärvi
Maantiede ja asutus
Naistenjärven kunnan pinta-ala on 2 358 neliökilometriä. Se rajoittuu idässä Kontupohjan piirin Hirvaan ja Petrovskin kuntiin sekä etelässä Suojärven piirin Veskelyksen ja Suojärven, lounaassa Loimolan ja pohjoisessa Porajärven kuntiin. Pinta-alasta valtaosa on metsää.
HMS Mode (1902)
HMS Mode (runkonumero 1) oli Ruotsin laivaston hävittäjä.
Massachusetts
Etymologia
Mass­achu­setts Bayn pohjukassa Charles Riverin suulla sijaitseva pää­kaupunki Boston on osavaltion suurin kaupunki. Pää­osa Bostonin suur­kaupunki­alueen miltei 5,8 miljoonasta ihmisestä asuu varsinaisen kaupungin rajojen ulko­puolella esi­kaupunki­alueilla pienehköissä kunnissa (vertaa suomalainen kirkonkylä) ja pikku­kaupungeissa.
Historia
1700-luvulla Mass­achu­settsin pää­elinkeino vaihtui maan­viljelys­taloudesta valmistavaan teollisuuteen. Osa­valtion halki virtaavat lukuisat joet tarjosivat energian­lähteen monille kenkä-, huone­kalu- ja vaate­tehtaille. Kun teollisuus levisi halvemman työ­voiman etsinnässä etelää kohti 1800-luvulla, Mass­achu­settsin talous­kehitys kääntyi laskuun. Vasta 1970-luvulla talous alkoi piristyä, kun alueen lukuisista eliitti­yli­opistoista ja -korkea­kouluista valmistuneet perustivat Bostonin lähiöihin korkean teknologian yrityksiä.
Hallinto ja politiikka
Ylintä toimeen­pano­valtaa käyttää kuvernööri. Hänet valitaan neljän vuoden kaudelle, sama henkilö voidaan valita uudelleen ilman kausi­rajoituksia.
Kulttuuri
Mass­achu­setts Film Office tarjoaa vero­helpotuksia suurille Mass­achu­settsissa kuvattaville elo­kuva­projekteille. Se on houkutellut suuria projekteja Holly­woodista Bostonin seudulle ja työllistänyt sitä kautta alan ammattilaisia. Isojen hankkeiden perässä tulee pienempiä elo­kuvan­tekijöitä.
Harhaoppeja vastaan (Irenaeus)
Kirja I
Kirja I esittää kuvauksen erilaisista gnostilaisista harhaopeista ja on käytännössä harhaoppien luettelo. Irenaeus kuvaa luvuittain seuraavat lahkot ja opit, sekä esittää välillä myös omia näkemyksiään: 1. Valentinos ja tämän näkemys aioneista; 2. Propator (miespuolinen aioni); 3. Raamatun väärinkäyttö harhaopeissa; 4. Akhamoth-äiti ja näkyvän maailman syntyminen hänestä; 5. demiurgi; 6. valentinolainen näkemys ihmisestä; 7. harhaoppisten näkemykset Jumalan lihaksitulemista vastaan; 8. valentinolaisten harjoittama Raamatun väärinkäyttö; 9. valentinolaisuuden oppien kumoaminen; 10. oikeaoppisen kristinuskon puolustus; 11. Valentinoksen ja hänen oppilaidensa erheet; 12. Ptolemaios ja Kolorbasos; 13. Markos; 14. kirjaimia ja tavuja koskevat teoriat; 15. Sige (naispuolinen aioni) ja 24 elementtiä; 16-17. markosiaanit; 18. Ensimmäisen Mooseksen kirjan kohtien väärinkäyttö harhaopeissa; 19. Raamatun väärinkäyttö harhaopeissa; 20. apokryfiset kirjat; 21. harhaoppisten näkemykset lunastuksesta; 22. harhaoppisten poikkeamat totuudesta; 23. Simon Magus, Menandros ja simonialaiset; 24. Saturninos ja Basileides; 25. Karpokrates; 26. Kerinthos, ebioniitit ja nikolaiitat; 27. Kerdon ja Markion; 28. Tatianos ja enkratiitit; 29. borboriitit; 30. ofiitit ja setiläiset; sekä 31. kainiitit.
Juho Autio
Suomen sisällissota
Hän saapui Suomeen (Vaasaan) jääkäreiden pääjoukon mukana vääpeliksi ylennettynä 25. helmikuuta 1918. Hänet komennettiin Suomen sisällissotaan komppanianvääpeliksi 4. jääkärirykmentin 8. jääkäripataljoonan konekiväärikomppaniaan. Suomen sisällissodassa hän otti osaa komppaniansa mukana taisteluihin Raudussa ja rajaseudun kahakoissa.
P.O.D.
Historia
Marraskuussa 2006 kitaristi Jason Truby ilmoitti eroavansa yhtyeestä henkilökohtaisten syiden vuoksi, ja alkuperäinen kitaristi Marcos Curiel palasi yhtyeeseen. Samassa kuussa yhtye erosi levy-yhtiöstään, ja siirtyi Rhino Recordsille julkaistakseen kokoelmalevyn nimeltään Greatest Hits: The Atlantic Years. Vuodenvaihteen jälkeen yhtye vaihtoi uudelleen levy-yhtiötä: tällä kertaa Columbia sai oikeudet yhtyeen materiaalin julkaisuun. Ensimmäinen albumi Marcosin paluun jälkeen oli When Angels And Serpents Dance vuodelta 2008.
2012 ilmestyi Murdered Love, jonka kitaristi Marcos kertoi olevan kuin paluu yhtyeen juurille. Tuottajaksi palasi Howard Benson, joka tuotti yhtyeen läpimurtolevyn The Fundamental Elements of Southtown. Akustinen kokoelma So-Cal Sessions seurasi vuonna 2014. 2015 ilmestyi albumi The Awakening ja vuonna 2018 Circles.
Under the Skin (vuoden 2013 elokuva)
Under the Skin on vuonna 2013 valmistunut Jonathan Glazerin ohjaama tieteiselokuva, joka perustuu löyhästi Michel Faberin vuoden 2000 romaaniin Lihaa ja verta (englanniksi Under the Skin). Scarlett Johansson esittää elokuvan pääroolissa mystistä naista, joka viettelee yksinäisiä miehiä Skotlannissa. Under the Skinin ensi-ilta pidettiin Telluriden elokuvajuhlilla 29. elokuuta 2013, ja sen maailmanlaajuinen ensi-ilta 10. elokuuta 2014.
Gormenghast
Gormenghast on myös linna, joka ei kuitenkaan esiinny lainkaan kolmannessa kirjassa.
Ylikunto
Oireet
Ylikunnossa ihmisen autonomisen hermoston tasapaino horjuu. Yleisesti puhutaan sympaattisesta ja parasympaattisesta ylikunnosta. Sympaattisessa ylikunnossa ihmisen sympaattinen hermosto eli kansanomaisemmin stressihermosto käy ylikierroksilla. Tällöin sykkeet ovat korkealla, ihminen on väsynyt ja rauhaton. Parasympaattinen ylikunto oireilee taas päinvastoin: sykkeet eivät nouse rasituksessa, henkilö on flegmaattinen, masentunut ja välinpitämätön. Sympaattinen ja parasympaattinen ylikunto voivat esiintyä myös yhtä aikaa.
Tsolpideemi
Vaikutukset
Tsolpideemin vaikutus alkaa nopeasti, noin 15 minuutin sisällä ja sen puoliintumisaika on 2–3 tuntia. Tsolpideemi ei varsinaisesti väsytä, mutta se auttaa uneenpääsyä mentäessä lepäämään välittömästi lääkkeen ottamisen jälkeen. Tsolpideemi voi kuitenkin aiheuttaa joillekin käyttäjille hyvin voimakkaita ja realistisia hallusinaatioita, jos ohjeita ei noudateta ja käyttäjä jää valvomaan lääkkeen ottamisen jälkeen. Tsolpideemi on PKV-lääke, joten se vaikuttaa ajokykyyn ja muihin tarkkaavaisuutta vaativiin tehtäviin huomattavan haitallisesti. Se voi myös aiheuttaa esimerkiksi autolla ajoa unissaan.
Yliannostustapauksissa voidaan käyttää GABAA-antagonisti flumatseniilia.
Vegarus
Historia
Kylä siirtyi Suomelta Neuvostoliitolle Laatokan Karjalan mukana Moskovan rauhassa 1940 ja uudelleen jatkosodan jälkeen 1944 ja kuuluu nyt Venäjälle.
La Mer (Charles Trenet)
Sävelmä on saanut vaikutteita Hoagy Carmichaelin kappaleesta ”Heart and Soul”: molempien sointukulkuna on kymmenissä muissakin populaarimusiikin kappaleissa käytetty I–iv–IV–V, niin sanottu akuankkakierto.
Suomalaisversioita
Sekä Kullervo että Anja Eskonmaa ovat tehneet lauluun suomenkieliset sanat, ja molempia suomennoksia on levytetty nimellä ”Laulu merelle” tai ”La Mer”. Laulun ovat levyttäneet muiden muassa Matti Heinivaho 1960 ja Eino Grön 1983 sekä monet viihdekuorot, kuten Aikamiehet ja Marit ja Mikot. Lisäksi on monia suomalaisiakin instrumentaalilevytyksiä.
Karl Thorsten Brunou
Jatkosota ja sotien jälkeinen aika
Jatkosotaan hän liittyi Raahen suojeluskuntapiirin esikuntaan adjutantiksi ja edelleen hänet siirrettiin adjutantiksi Jalkaväenkoulutuskeskus 15:een, huoltopäällikkönä hän toimi vuodesta 1942 lähtien. Sotien aikana ja jälkeen hän toimi maanviljelijänä Kestilässä vuosina 1941–1946 sekä Kuusjoella vuosina 1947–1968. Henkivakuutusyhtiö Salaman piiritarkastajana hän toimi vuonna 1947. Hän työskenteli H. Brunou Ky:n palveluksessa vuosina 1958–1963.
Peräseinäjoen seurakunta
Peräseinäjoen seurakunta on entinen Suomen evankelis-luterilaisen kirkon seurakunta, joka toimi Peräseinäjoen kunnassa ja oli osa Lapuan hiippakuntaa. Seurakunta liitettiin Seinäjoen seurakuntaan vuoden 2005 alussa ja tämän alueella jatkaa Peräseinäjoen kappeliseurakunta.
Steampunk
Steampunk alakulttuurina
2000-luvun steampunk-alakulttuurissa pukeutumiseen kuuluu viktoriaanisen muodin jäljittely ja sen yhdistäminen nykyaikaan. Vaatteet valmistetaan usein itse. Tyypillinen väri on ruskea. Materiaalina ovat usein luonnonkuidut ja nahka. Olennaisena osana vaatetusta ovat varusteet, kuten lentäjänlasit, taskukellot ja silinterihatut. Koruja tehdään itse yhdistäen metallia, puuta, nahkaa ja lasia. Yleisin metalli on messinki. Yleisenä tapana steampunk-kulttuurissa on itse muokata arkiesineistä steampunk-tyylisiä.
Pukeutumisessa saattaa olla tunnistettavissa jokin stereotyyppinen hahmo, kuten lentäjä, lady, tiedemies tai seppä. Joissakin tapauksissa steampunk-tyyli sekoittuu merirosvomaiseen pukeutumiseen.
Ibn Khaldun
Elämä ja ura
Ibn Khaldun syntyi Andalusiaan 700-luvulla asettuneeseen, mutta myöhemmin Tunisiin emigroituneeseen jemeniläis-arabiperheeseen. Hän koki itsensä etnisesti ja kulttuurisesti arabiksi. Tiedot perheen alkuperästä ovat ristiriitaisia niin Ibn Khaldunin oman elämäkerran kuin muiden tutkimusten kesken.
Nagashinon taistelu
Taisteluun liitetyt myytit
thumb|320px|Mongolianhevonen. Aikaisemman väittämän mukaan liittoutuneilla oli tässä taistelussa 3000 arkebuusimiestä, mutta uudempien tutkimusten mukaan 1500 olisi oikeampi luku. Tuolta ajalta peräisin olevan asiakirjan – Fujimoto Masayuki – mukaan miehiä oli 1000, ja on joitain todisteita, että tämä luku muutettiin myöhemmin suuremmaksi. On selvää, ettei arkebuusien kekseliäs, tai massamainen, käyttö ratkaissut Shitaragaharassa. Myös Takedoilla oli arkebuuseja, mutta Shitaragaharassa niitä ei käytetty antamaan keskitettyä suojatulta.
Lockstedter Lager
Suomalaisten jääkärien koulutus
Suomalaisia sotilaskoulutusta hakevia vapaaehtoisia pfadfindereitä eli ”partiolaiskurssilaisia”, ensimmäisiä jääkäreitä, alkoi saapua leirille 25. helmikuuta 1915 muodostaen Lockstedtin koulutusjoukon, josta muodostettiin Jääkäripataljoona 27. Viimeisenä suomalaispataljoonaan kuuluneena osastona siellä majaili ja harjoitteli täydennysosasto helmikuuhun 1918 asti. Suomalaisten keskuudessa leiristä käytettiin myös nimilyhennettä ”LoLa” (nimestä Lockstedter Lager).
Pfadfinderit majoitettiin aluksi Massiv-Baracke 4 -nimellä tunnettuun kaksikerroksiseen tiilikasarmiin. Kasarmi kuului alueen parhaisiin, sillä seitsemän uuden kasarmin ryhmä oli rakennettu vuosina 1912–1914. Kasarmi 4 käsitti kahdeksan tupaa, joista kuhunkin mahtui 20 miestä, sekä yhteisen Unterhaltungzimmerin, seurusteluhuoneen. Ruokailua varten oli erillinen kanttiini ja siisteydestä huolehtivat aluksi sotilaspalvelijat eli ordonanssit, sillä pfadfindereitä pidettiin Saksan vieraina. Toiminnan salaamiseksi "partiopoikien" kasarmi kylläkin eristettiin piikkilanka-aidalla muusta leirialueesta.
Leirialueesta osaksi Hohenlockstedtin kuntaa
Armeijan ammustehtaan rakentaminen alueelle synnytti sotilaallista ja taloudellista toimeliaisuutta. Rakentamiseen osallistui sotilaiden ohella mm. poliittisia vankeja. Saksan tappion toisessa maailmansodassa häämöttäessä talvella 1944–1945 Lockstedter Lageriin evakuoitiin suuri määrä pakolaisia Saksan itäosista. Sodan jälkeen sotilasrakennelmat purettiin jälleen.
Erkki Klemola
Klemola valmistui lääketieteen ja kirurgian tohtoriksi 1942. Hän oli vuodesta 1946 Helsingin yliopistossa sisätautiopin dosenttina ja hän toimi Auroran sairaalan sisätautiosastojen ylilääkärinä 1954–1975. Klemola sai professorin arvonimen 1960 ja hänelle myönnettiin Matti Äyräpään palkinto 1976.
Newt Gingrich
Kampanjan vaiheita
Tammikuussa 2012 Ginrichin kampanjan suurimmaksi rahoittajaksi nousi amerikkalainen miljardööri ja sionisti Sheldon Adelson. Adelson, joka parhaimmillaan on ollut Yhdysvaltain kolmanneksi rikkain, oli yksin Israelissa syntyneen vaimonsa kanssa tällöin lahjoittanut jo 10 miljoonaa dollaria Ginrichin kampanjaan. Gingrich saavutti ensimmäisen esivaalivoittonsa Etelä-Carolinassa 21. tammikuuta.
Yhdistetyn maailmancup 2000–2001
Yhdistetyn maailmancupin kaudella 2000–2001 järjestettiin 15 henkilökohtaista osakilpailua ja yksi joukkuekilpailu. Ensimmäistä kertaa kilpailtiin myös sprinttimaailmancupin voitosta.
Beninin kansantasavalta
Vallankumouksellisen ajan vallankumouksellisen kansalliskokouksen edustajia kutsuttiin kansankomissaareiksi (comissaires du peuple).
Alku
Maa suuntautui ideologisesti ja diplomaattisesti Itään, ja Benin alkoi saada valtion pääomaa ja teknistä apua sosialistimaista. Kérékou perusti suhteet Kiinan kansantasavaltaan, Pohjois-Koreaan ja Libyaan. pienoiskuva|Place du Souvenir eli muistojen aukio, entinen Marttyyrien aukio Cotonoussa on omistettu vuoden 1977 vallankappausyrityksen uhreille. Veistoksen tekivät pohjoiskorealaiset taiteilijat.
Palkkasotureiden hyökkäys
Palkkasotureiden hyökkäys Cotonouhun oli 16. tammikuuta 1977 ulkovaltojen kouluttamien palkkasotureiden suorittama Beninin kansantasavallan vallankaappausyritys. Hyökkäyksen tarkoituksena oli kumota Mathieu Kérékoun sosialistinen hallinto. pienoiskuva|Mathieu Kérékou ja Romanian johtaja [[Nicolae Ceaușescu tapasivat vuonna 1976.]]
Suhteet ulkomaihin
Vaikka tiedettiin, että palkkasoturien hyökkäyksen järjestäminen liittyi Ranskaan ja konservatiivisiin Afrikan maihin, Kérékou paikkasi Ranskan Beninin suhteet. Hyökkäyksen jälkeenkin Beninin suhteet Ranskaan pysyivät suhteellisen tasapainoisina. Kérekou oli virallinen vieras Ranskassa vuonna 1981, neljä vuotta Ranskan organisoiman vallankaappausyrityksen jälkeen.
Kérékoun uskonnot
Myös valtion johtajan uskonnollinen asema vaihteli. Katoliseksi kasvatettu Kérékou ilmoitti kääntyneensä muslimiksi vuonna 1980 vieraillessaan Libyassa ja vaihtaneensa etunimekseen Ahmed, mutta alkoi taas myöhemmin käyttämään etunimeä Mathieu. On arveltu, että muutoksen takana oli yritys miellyttää Libyan johtajaa Muammar Gaddafia ja saada taloudellista ja sotilaallista apua. Vaihtoehtoisesti on esitetty, että huhun julkaisi joku presidentin vastustaja hallintoa heikentääkseen. Myöhemmin Kérékou siirtyi taas kristityksi ja helluntailaiseksi. Kérékouta kutsuttiin nimellä ”kameleontti”. pienoiskuva|Vuonna 1985 valmistunut kenraali Mathieu Kérékoun ystävyysstadion Cotonoussa on kiinalaisten rahoittama ja rakentama.
Siirtyminen demokratiaan
Helmikuun 19. päivänä vuonna 1990 hotelli PLM-Aledjossa Cotonoussa kokoontui Conférence Nationale, jossa keskusteltiin avoimesti Beninin taloudellisesta tilanteesta ja ehdotettiin ratkaisuja umpikujaan. Mukana oli edustajia ammattiyhdistysliikkeestä, hallituksesta ja armeijasta, mutta siinä oli myös maasta paenneita oppositioryhmien edustajia, joiden mukana oli kielletty, Kanadasta käsin toiminut Beninin kommunistinen puolue, entisiä presidenttejä ja edustajia beniniläisten yhteisöistä ulkomailla.
Dispilión puutaulu
Löydöstä ilmoitettiin helmikuussa 2004. Taulusta ja kirjoituksesta ei ole vielä julkaistu vertaisarvioitua tutkimusta, mutta löydön on arvioitu voivan muuttaa käsitystä kirjoitustaidon synnystä ja kehityksestä. Itse tekstiä ei todennäköisesti saada koskaan selvitettyä.
Boston
Bostonin esikaupungissa Cambridgessä sijaitsee Yhdysvaltain vanhin yliopisto Harvard sekä Massachusetts Institute of Technology (MIT) ja Boston University.
Historia
thumb|left|upright|[[North End (Boston)|North End, Bostonin vanhin kaupunginosa, jossa on ollut eurooppalaisten siirtolaisten asutusta 1630-luvulta lähtien.]] Ensimmäinen eurooppalainen Bostonin alueella oli William Blaxton, joka asettui 1629 pienelle niemimaalle, jota paikalliset algonkinit kutsuivat nimellä Shawmet. Seuraavana vuonna alueelle saapui Massachusetts Bay Colonystä John Winthropin johtamia puritaaneja, jotka olivat kokeneet Salemin vaikeaksi asuinpaikaksi. Blaxton kutsui Winthropin Shawmetiin, ja 17. syyskuuta 1630 hän päätti tehdä siitä pysyvän asutuksen. Winthrop muutti paikan nimen Bostoniksi Lincolnshiren Bostonin mukaan.
Harvardin yliopisto perustettiin 1636 siirtokunnan tuomioistuimen päätöksellä. Se sai nimensä pappi John Harvardilta, joka lahjoitti yksityisen kirjastonsa yliopiston käyttöön.
Hallinto
Bostonin keskustaa|thumb Bostonin kaupunginvaltuustossa on yhdeksän eri kaupunginosia edustavaa valtuutettua ja neljä, jotka edustavat koko kaupunkia. Valtuuston komiteat valmistelevat aloitteita, jotka ne tuovat sitten äänestykseen. Jos aloite saa valtuustossa enemmistön taakseen, se viedään pormestarille, joka voi vielä estää sen täytäntöönpanon veto-oikeudellaan.
Lemin koulumänty
Lemin koulumänty oli Lemillä sijainnut suuri mänty, josta nykyisin on jäljellä vain Lemin kunnantalon pihalla sijaitseva noin neljä metriä korkea kanto. Kanto on rauhoitettu ja se jäi jäljelle kun mänty kaatui myrskyssä syksyllä 1943.
D-Link
D-Link Corporation on taiwanilainen yritys, joka valmistaa langattoman ja Ethernet-verkon tuotteita kuluttajille ja pienyrityksille. Yrityksen perusti vuonna 1986 Ken Kao, joka toimi yrityksen toimitusjohtajana ja sen hallituksen puheenjohtajana kuolemaansa vuoteen 2008 saakka. Yrityksen pääkonttori sijaitsee Taipeissa, ja sillä on toimistoja 90 eri maassa.
Vasara ja hiljaisuus
Vasara ja hiljaisuus: Lyhyt johdatus työkalujen historiaan on kuvanveistäjä, kuvataiteen tohtori Jyrki Siukosen teos, jossa hän pohtii tekemisen ja sanomisen (puheen) suhdetta. Näkökulma on kuvanveistäjän, mutta sitä kautta avautuu näkökulmia muuhunkin esteettisiä valintoja sisältävään tekemiseen. Kirjan on julkaissut Kuvataideakatemia.
Matrix (elokuva)
Juoni
Elokuvan päähenkilö on tietokoneohjelmoija Thomas A. Anderson, joka tunnetaan myös hakkerinimellä ”Neo”. Eräänä päivänä häneen ottaa yhteyttä tietokonehakkeri ”Trinity”, joka työskentelee salaperäiselle ”Morpheukselle”.
Roolijako
Agentti Smithin rooliin olivat ehdolla Jean Reno (päärooli elokuvassa Godzilla, ei halunnut työskennellä Australiassa) ja Christopher Meloni.
Li-Fi
Li-Fi eli Light Fidelity on vapaassa tilassa toteutuvan optisen tiedonsiirron tekniikka, joka perustuu LED-valon välkyttämiseen miljoonia kertoja sekunnissa ja vastaanottoon fotodiodilla. Datan lähetin voi olla samalla myös valaisin, tai toisinpäin sanottuna LED-valo on samalla myös langaton datansiirtoväline. Näkyvän valon avulla tekniikka kykenee siirtämään dataa jopa 12,5 gigabitin sekuntinopeudella.
Ernst Schröder
thumb|160px|Ernst Schröder
Konfederaation armeija
Konfederaation armeija oli armeija, jonka Konfederaatio perusti erottuaan Yhdysvalloista vuonna 1861. Armeija oli yksi Konfederaation kolmesta puolustushaarasta, ja sen tehtävänä oli operoida Konfederaation maavoimia. Muita haaroja olivat laivasto ja merijalkaväki.
Clare Francis
Francis kirjoitti purjehduksesta kaikkiaan kolme kirjaa, joista suomennettu Tuulessa ja myrskyssä kertoo Whitbread-purjehduksesta ja siihen valmistautumisesta.
Tutanota
Tutanota-sähköpostipalvelun käyttö on estetty Venäjällä ja Egyptissä. Eston voi kuitenkin kiertää käyttämällä VPN-yhteyttä tai Tor-selainta.
Kullervo Jylhä
- Kullervo Jylhä, harmonikka
- Esko Alanen, laulu ja basso
- Osmo Ylitalo, kitara
Phil Laak
Laak voitti World Poker Tourin kutsukilpailun helmikuussa 2004. Tämän lisäksi hän on ollut finaalipöydässä kahdesti (toisen tuotantokauden Battle of Champions ja 2005 Five Diamond World Poker Classic). Vuonna 2005 World Series of Pokerissa (WSOP) hän sijoittui toiseksi $2,500 Pot limit Hold ’em -kilpailussa Johnny Chanin jälkeen.
Clive Burr
Iron Maidenin jälkeen Burr soitti ranskalaisessa Trust-yhtyeessä, josta McBrain oli siirtynyt Iron Maideniin. Tämän jälkeen Burr oli osallisena lyhytikäisessä Gogmagog-projektissa, jossa olivat mukana muun muassa Iron Maidenin entinen laulaja Paul Di’Anno ja tuleva Maiden-kitaristi Janick Gers. Gogmagogista Burrin tie vei Twisted Sister -laulaja Dee Sniderin perustamaan Desperado-yhtyeeseen, jonka valmiiksi levytetty albumi jäi lopulta pölyttymään levy-yhtiön hyllylle. Albumi julkaistiin viimein kesällä 2006.
Ranskan Dahomey
Siirtomaahallinnon perustaminen
Toisen maailmansodan jälkeen AOF:n alueita johti Dakarissa Senegalissa sijainnut kenraalikuvernööri, joka oli vastuussa Pariisissa sijaitsevalle siirtomaaministeriölle. Hänen apunaan oli neuvoa-antava hallintoneuvosto, jossa oli viisi edustajaa alueen kustakin maasta. Kussakin siirtomaassa oli oma kuvernööri, joka oli vastuussa Dakarille, sekä territoriaalinen kokous, jonka senkin valta oli rajoitettu.
Rajat, tullit ja liikenneyhteydet
Rajoille määrättiin tarkastajat ja tulliasemat. Siirtomaahallinto tukahdutti joidenkin alueiden kehityksen. Esimerkiksi Grand-Popon ja Togomaan välissä rannikolla oleva Agoué kärsi Ranskan ja Saksan tullimääräysten jäykästä soveltamisesta. Salakuljetus Nigeriasta alkoi heti tulliasemien perustamisen jälkeen.
Vuosien 1915–1918 kansannousut
Ylipäätään kapinoinnin taustalla oli Ranskan toteuttama perinteisten johtajien vallan rajoittaminen. Vaikka kansannousut olivat luonteeltaan paikallisia, eivätkä ne suuntautuneet suoraan hallintoa vastaan, mukana oli alueen koko väestö. Kapinoiden tukahduttamista estivät maasto ja Ranskan Dahomeyssa olevien joukkojen vähyys.
Évolué
Évoluén aseman hankkinut afrikkalainen sai itselleen oikeuden anoa Ranskan kansalaisuutta. Prosessi oli kuitenkin niin monimutkainen, että koko Ranskan Länsi-Afrikassa sellainen myönnettiin vain kahdelle tuhannelle afrikkalaiselle (vuonna 1934 Dahomeyssa 78:lle).
Ranskan kansalaisuudesta oli monia etuja. Kun länsiafrikkalaisesta tuli ranskalainen, hän oli Ranskan lain ja tuomioistuimen alainen. Mustaihoinen ranskalainen vapautettiin indigénatista, pakkotyöstä, johon ranskalainen hallintovirkailija saattoi tuomita kenet tahansa afrikkalaisen enintään kahdeksi vuodeksi ilman oikeudenkäyntiä. Länsiafrikkalainen ranskalainen saattoi vapautua pakkotyöstä rahalla. Henkilö voitiin myös nimittää mihin tahansa virkaan Ranskassa tai siirtomaassa.
Puolueet
Ranskan Afrikassa äänioikeus oli käytännössä rajattu niille afrikkalaisille, joita pidettiin assimiloituina ranskalaiseen kulttuuriin.
Monitori (audio)
Hotspot
Hotspot on pieni monitori, joka sijoitetaan yleensä lattiaa lähemmäs muusikon korvaa, esimerkiksi kosketinsoittimen päälle tai mikrofonitelineen päähän. Kuuluvuus on usein kulmamonitoria parempi ja äänenpaine pienempi. Suuren suuntaavuutensa vuoksi hotspotia käytetään yleensä vain paikallaan pysyvien muusikoiden kohdalla (esimerkiksi kosketinsoittaja, rumpali). Hotspotissa saattaa olla mahdollisuus itse säädellä äänenvoimakkuutta tai soitinten balanssia (esimerkiksi oma soitin ←→ muu materiaali).
Sidefill
Sidefill tarkoittaa lavan sivussa lattiatasoa korkeammalla olevia kaiuttimia, jotka luovat esiintymislavalle yleistä äänikuvaa. Sidefillit eivät ole henkilökohtaisia. Sidefilleja voidaan käyttää esimerkiksi tanssiesityksissä ja muissa tilanteissa, joissa esiintyjät liikkuvat paljon. Myös suurille esiintyjämäärille (esimerkiksi kuoro) voidaan käyttää sidefill-monitoreja. Vaikka kulmamonitoreja käytettäisiinkin, käytetään varsinkin suurilla lavoilla usein myös sidefilleja muun muassa täyttämään kulmamonitorien jättämiä "aukkoja" lavalla.
Ranskan Dahomey
Itsenäisyyteen
Toisen maailmansodan myötä siirtomaan taloudessa tapahtui suuria muutoksia ja yhteiskunnallisten voimien rauhoittumista. Talousyhteydet Ranskaan katkesivat sodan aikana, mikä aiheutti jossain määrin maan saippua- ja vaatetusteollisuuden kehitystä. Työväestön määrä kasvoi, ja lakot yleistyivät. Kansallisen porvariston ja sivistyneistön poliittinen toiminta lisääntyi.
Intianvaris
Intianvaris (Corvus splendens) on Intiasta länteen päin levittäytyvä varis.
Timur Faizutdinov
Timur Ramilevitš Faizutdinov (6. lokakuuta 2001 – 16. maaliskuuta 2021) oli venäläinen jääkiekkopuolustaja. Hän edusti Dinamo Pietarin juniorijoukkuetta, jonka kapteenina hän myös toimi menehtymiseensä saakka.
Metroid Fusion
Juoni
Samuksen asua ei voitu kuitenkaan poistaa hänen ollessaan tajuttomana, vaan suuria osia oli leikattava pois erikseen, joka vähensi hänen fyysisiä voimiaan. Samuksen keskushermostoon päässyttä tartuntaa ei voitu kuitenkaan leikata turvallisesti, joka vähensi hänen selviytymismahdollisuuttaan. Joku kuitenkin löysi vastalääkkeen. X-parasiitit olivat olleet metroidien ravintoa, mutta koska Samus oli tuhonnut kaikki metroidit aikaisemmin SR-388:lta, X-parasiitit olivat päässeet lisääntymään vapaasti. Vastalääke muodostettiin Samuksen planeetta SR-388:sta tuoman metroidin soluilla. Vastalääke tuhosi X-parasiitit Samuksen kehosta lopullisesti, mutta teki myös hänestä immuunin parasiiteille. Samuksen asukin sai runsaasti muutoksia.
Samuksen jatkaessa keskuksen tutkimista, hän saa tietää räjähdyksen syyn. Hänen asunsa osissa elänyt X-parasiitti oli muodostanut itsestään täydellisen Samuksen kopion, ja räjäytti itsensä vapaaksi karanteenialueelta. Samusta auttava tietokone Adam nimesi kopion SA-X:ksi. Lopulta hän löytää laboratorioon, jossa on kasvatettu metroideja, vaikka Samus uskoi tuhonneen jokaisen niistä. Yllättäen SA-X ilmestyy paikalle, alkaen tulittaa metroideja. Samus joutuu pakenemaan paikalta, jonka jälkeen laboratorio irtoaa tutkimuskeskuksesta ja räjähtää, tuhoten kaikki sisällä olleet metroidit ja SA-X:n.
Samus ehdottaa keskuksen itsetuhomekanismin kytkemistä, joka tuhoisi parasiitit asemalla ja SR-388:lla. Tietokone kuitenkin lukitsee Samuksen huoneeseen, yrittäen pitää häntä siellä Federaation aluksien tuloon asti. Samus sanoo tietokoneelle: ”Älä anna heidän tehdä tätä. Etkö näe, mitä silloin tapahtuisi, Adam?” Adam Malkovich oli Samuksen aikaisempi komentaja, joka kuoli pelastaessaan Samuksen hengen (tämä tapahtui Other M -pelin aikoina). Tämän jälkeen tietokone muuttuu täysin, ja kertoo Samukselle hänellä olevan mahdollisuus saada planeetta räjähtämään keskuksen mukana.
Rickenbackerin kansainvälinen lentoasema
Toiminta
Joulukuussa 2006 PlanetSpace aloitti neuvottelut Ohion hallituksen kanssa laukaisukeskuksen rakentamisesta Rickenbackerin lentoasemalle.
Jani Toivola
Politiikka
Vuoden 2011 vaaleissa Toivola valittiin vihreiden kansanedustajaksi Uudenmaan vaalipiiristä. Hän oli Suomen ensimmäinen tehtävässä toiminut tummaihoinen.
Toivola ei asettunut enää ehdokkaaksi vuoden 2019 eduskuntavaaleissa.